‏23 דצמבר 2024

לכבוד:  **-מבלי לפגוע בזכויות-**

-לצרכי מו"מ בלבד-

מרח'

בעיר

דוא"ל:       **בדוא"ל ובדואר רשום**

א.ג.נ.,

שלום רב,

**הנדון: דרישה לפיצוי כספי לפי תיקון 24 ו-55 לחוק הגנת הצרכן, התשמ"א-1981 ("חוק הטכנאים") בטרם נקיטת הליכים משפטיים**

אני פונה אליכם בעניין שבנדון, כדלקמן:

1. שמי      .
2. ביום       רכשתי      (תיאור המוצר/ים) ב      (בית-העסק בו בוצעה הרכישה) (מספר הזמנה:      ). במסגרת הרכישה שילמתי תוספת בסך       ₪, בעבור הובלת המוצר/ים לביתי [למחוק אם לא רלוונטי].
3. במעמד התשלום תואמה הובלה של המוצר/ים ליום       בין השעות       ל-     .
4. לבסוף השליח מטעמכם לא הגיע / הגיע ביום       בשעה      ; כלומר באיחור של       שעות/ימים [למחוק את הלא רלוונטי]
5. בשום שלב בדרך לא ניתנה הודעה מראש כי השליח יאחר או ניתן נימוק כלשהו לסיבת האיחור. זאת מאחר שהמציאות פשוטה בהרבה: השליח מטעמכם עשה דין לעצמו על חשבון זמני הפרטי וההסתמכות שלי על שהוסכם. למען הסר ספק יובהר: כל האמור לעיל מתועד היטב במסמכים והקלטות שיחה. (למחוק אם לא רלוונטי ולהחליף בהשתלשלות האירועים ככול שהיא רלוונטית, לרבות שיחות ותכתובות בנוגע לעצם האספקה ומועדה).
6. כידוע, בהתאם להוראות סעיפים 18(ג)(1)(א) ו-18(ג)(2) לחוק הגנת הצרכן, התשמ"א-1981 (להלן: "**חוק הטכנאים**"), זמן ההמתנה לנותן שירות לא יעלה על **שעתיים מעבר לשעה שתואמה**.
7. לפי הוראות סעיף 18(ד)(1) לחוק הטכנאים, איחור של מעל שעתיים מעבר לשעה שתואמה, יזכה את הצרכן בפיצוי ללא הוכחת נזק של 300 ₪; ואיחור של מעל שלוש שעות מעבר לשעה שתואמה יזכה את הצרכן בפיצוי ללא הוכחת נזק בסך של 600 ₪.
8. למען הזהירות אציין כי בתיקון 55 לחוק הורחבה רשימת נותני השירות עליהם חלות ההוראות הנ"ל; ובסעיף 18א(ג)(1)(ה) לחוק הטכנאים, נקבע כי הן חלות גם בסיטואציה בה נציג מטעם בית-העסק אמור להוביל למען הצרכן, מוצר/ים שהצרכן רכש בבית-העסק.
9. **במקרה שלי, הגעת הטכנאי תואמה ליום** **בשעה** **; ולבסוף הוא הגיע ביום** **בשעה** **– קרי, באיחור של** **.** (אם הטכנאי לא הגיע כלל, יש למחוק את החלק האחרון במשפט ובמקומו: לבסוף הטכנאי לא הגיע כלל והמוצר/ים לא סופק/ו).
10. במעמד זה ולצורכי משא ומתן בלבד, אבקשכם להעביר את סכום הפיצוי הקבוע בחוק כאמור (סך       ₪) תוך ועד לא יאוחר **מ-7 ימי עסקים מיום קבלת מכתבי זה**. את סכום הפיצוי אתם מתבקשים להעביר לחשבון ע"ש       בבנק      , סניף      , מספרו      .
11. אם אתם מעוניינים לתבוע סכום גבוה מהפיצוי הקבוע בחוק: כידוע, סכומי הפיצוי ללא הוכחת נזק שקבועים בחוק, לא חוסמים אותי מלדרוש פיצוי בסכום גבוה יותר עם הוכחת נזק. המקרה שלי הוא בדיוק זה. בעקבות האיחור של השליח       [תיאור הנזקים שנגרמו ויכול לכלול גם נזקים לא ממוניים כמו עוגמת-נפש, כאב וסבל וכיו"ב].
12. לכן, לצורכי משא ומתן בלבד, אבקשכם להעביר את סך       ₪ תוך ועד לא יאוחר **מ-14 ימי עסקים מיום קבלת מכתבי זה**. את סכום הפיצוי אתם מתבקשים להעביר לחשבון ע"ש       בבנק      , סניף      , מספרו      .
13. **עם העברת התשלום, אבקשכם להעביר לידי אישור על ביצוע ההעברה**.
14. דעו: פנייה זו נעשית לפנים משורת הדין וכדי לייתר הליך משפטי שפתיחתו – בהעדר תשלום כאמור לעיל – וודאית, עלותו גבוהה יותר וסופו ברור. ובנימה אישית: צר לי שזהו מוסר השירות עימו אתם נוהגים עם קהל לקוחותיכם. כולי תקווה שתשכילו לחסוך את עוגמת-הנפש, העלויות הנוספות והזמן השיפוטי.
15. אין באמור במכתבי או במה שלא אמור בו כדי לפגוע או לגרוע מכל טענה ו/או זכות ו/או תביעה.

**בברכה,**

**טל:**

**דוא"ל:**